REPUBLIKA HRVATSKA

LIČKO – SENJSKA ŽUPANIJA

OSNOVNA ŠKOLA DONJI LAPAC

Klasa: 003-04/17-01/03

Ur.broj: 2125/29-17-01

22.02.2017. godine, Donji Lapac

Zapisnik sa sjednice Vijeća roditelja održane dana 22.02.2017. godine s početkom u : 16:00 sati u prostoriji Zbornice škole.

Prijedlog dnevnoga reda:

1. Usvajanje Zapisnika sa prethodne sjednice Vijeća roditelja
2. Provedba glasovanja za izbor člana Vijeća roditelja u Školski odbor Osnovne škole Donji Lapac
3. Možebitno

Nazočni: Božica Palata, Sofija Divjak, Slađana Vidaković – Kovačević, Mirjana Dotlić i Zorica Kukić te tajnik škole Zlatko Brnjas kao zapisničar.

Izočni: Ljubica Borovičkić, Valentina Ljiljak i Dijana Džanan - opravdali izostanak.

Zamjenica predsjednice pozdravlja nazočne roditelje te ujedno moli tajnika da joj pomogne oko vođenja sjednice, navodi kako je na sjednici nazočan dovoljan broj članova za punovažno odlučivanje, te čita dnevni red ove sjednice. Zamjenica predsjednica pita nazočne roditelje imaju li primjedbi i nadopuna na dnevni red, pitanja i nadopuna nema, zamjenica predsjednice daje na glasovanje dnevni red ove sjednice.

ODLUKA: Javnim dizanjem ruku prijedlog dnevnoga reda jednoglasno je usvojen sa 5 javnih glasova.

AD1.) Usvajanje Zapisnika sa prethodne sjednice Vijeća roditelja

Zamjenica predsjenice čita prvu točku te riječ predaje tajniku Zlatku Brnjasu, koji navodi da u prošlom Zapisniku ima pogrešaka oko datuma i godine, te da je krivo napisao Prezime gospođe Zorice Kukić, te navodi da će to biti ispravljeno. Riječ uzima Zamjenica predsjednice pita članove imaju li što za dodati. Pitanja i primjedbi nema te zamjenica predsjednice daje na glasovanje Zapisnik sa prošle sjednice.

ODLUKA: Javnim dizanjem ruku Zapisnik sa prethodne sjednice Vijeća roditelja Osnovne škole Donji Lapac jednoglasno je usvojen sa 5 javnih glasova.

AD2.) Provedba glasovanja za izbor člana Vijeća roditelja u Školski odbor Osnovne škole Donji Lapac

Zamjenica predsjednice Božica Palata čita drugu točku dnevnoga reda, te navodi kako će u ovoj točci nešto više tajnik reći. Riječ uzima tajnik Škole te navodi kako je u Školi provedeno glasovanje na Učiteljskom vijeću o izboru u Školski odbor te na Skupu radnika te je sada na redu Vijeće roditelja za izbor člana u Školski odbor, navodi kako članovima trenutnog sastava Školskog odbora mandat ističe 19.03.2017. godine. Tajnik navodi kako se svatko može kandidirati od strane roditelja za izbor u Školski odbor. Riječ uzima Božica Palata koja navodi kako je gospođa Slađana Vidaković - Kovačević imenovana prije manje od godine dana zbog izlaska iz Školskog odbora člana Vijeća roditelja zbog prestanka polaska dijeteta u školu, te da je ona za da i dalje bude u Školskom odboru od strane roditelja. Nakon kratke rasprave svi su se roditelji složili da njihov kandidat za Školski odbor bude Slađana Vidaković – Kovačević. Riječ uzima zamjenica predsjednice pita ima li tko što još za dodati. Pitanja i primjedbi nema te zamjenica predsjednice daje na glasovanje prijedlog da se za člana Školskog odbora od strane roditelja imenuje Slađana Vidaković – Kovačević.

ODLUKA: Javnim dizanjem ruku za člana Školskog odbora Osnovne škole Donji Lapac od strane roditelja imenuje se Slađana Vidaković – Kovačević na mandat od 4 godine, a mandat počinje teći danom zasjedanja konstituirajuće sjednice. Ova Odluka jednoglasno je usvojena sa 5 javnih glasova.

AD3.) Možebitno.

Zamjenica predsjednice čita treću točku dnevnoga reda, pita roditelje imaju li što za dodati. Riječ uzima tajnik koji navodi kako Ličko – senjska županija plaća prehranu te da ona još uvijek ide preko projekta ali kasni se jako sa uplatama jer županija ne redovito uplaćuje te da je postupak zakompliciran jako velikom papirologijom. Riječ uzima gospođa Dotlić koja navodi kako će Crveni križ Donji Lapac pokušati sljedeće godine preuzeti navedeni projekat kako bi se postupak pojednostavio kako djeca Donjeg Lapca ne bi bila zakinuta. Tajnik navodi roditeljima kako u koliko imaju problema oko učenja djece uvijek se mogu obratiti ravnatelju te pedagoginji isto kao i svakome od učitelja. Zamjenica predsjednice pita imaju li roditelji još pitanja. Pitanja i primjedbi nema, te zamjenica predsjednica zaključuje sjednicu.

Sjednica je završila 16:45 sati.

Zapisničar: Zamjenica predsjednice

Zlatko Brnjas Božica Palata